2019 ની લોકસભા ચૂંટણી પહેલા એસસી-એસટી એક્ટ અંગે દેશમાં રાજકારણ ગરમાવા લાગ્યુ છે. એસસી-એસટી એક્ટના વિરોધમાં સવર્ણ સમાજે 6 સપ્ટેમ્બરે ભારત બંધનું એલાન કરીને નરેન્દ્ર મોદી સરકારની મુશ્કેલીઓ વધારી દીધી છે. વળી, કોંગ્રેસે આ બધા વચ્ચે એક મોટો દાવ ખેલ્યો છે. કોંગ્રેસના વરિષ્ઠ નેતા રણદીપ સિંહ સૂરજેવાલાએ એલાન કર્યુ છે કે જો કોંગ્રેસ સત્તામાં આવી તો દેશની અંદર એક 'બ્રાહ્મણ કલ્યાણ બોર્ડ' ની રચના કરવામાં આવશે. સૂરજેવાલાના આ નિવેદનને કોંગ્રેસનો આ રાજકીય પેંતરો માનવામાં આવી રહ્યો છે.